钦定古今图书集成/理学汇编/文学典/第105卷 > 薛应旗
## 钦定古今图书集成/理学汇编/文学典/第105卷 > 薛应旗

按《武进县志》：应旗，字仲常。自为诸生，即以制义名于
时，无问知与不知，辄曰“钱王唐薛钱修撰、福王相国
鏊俨然前辈，人辄以并称。”唐中丞顺之亟语人曰：“吾
于制义得仲常。”其见重如此。久之，以嘉靖甲午举于
乡，乙未会试第二，授慈谿知县。时郡守事苛黩，应旗
锐志抚绥，守檄下县，辄格不行，守大怒。华亭相徐阶
督学两浙，素知应旗，为罢守。应旗亦改教九江，掌白
鹿书院事。迁南吏部主事，转郎中，适当敝吏。分宜相
严嵩托人风之，令去。御史王煜，煜，端士也，应旗留煜
而斥其所托之人。分宜不怿，竟用言者谪建昌通判。
稍迁礼部主事、浙江提学副使，改鄜延兵备。寻中《考
功法》，罢归。盖分宜制也。初，应旗常从邵文庄宝、吕泾
野柟讲濂、洛、关、闽学，后闻良知之说，大以为快。既而
沿是说者多不掩言，乃悟曰：“良知之学，原于陆子静。
陆学，孟子教人之法也；朱学，孔子教人之法也。”遂著
《考亭渊源录》。当年修志时，邑先达吴亮移书当事曰：
“薛副使理学节义，坐有足称，县志列之文学，致后人
啧有繁言，几于削木”等语，载《止园集》中。大约应旗家
居垂二十年，手不释卷。每一书成，凡数易稿。丹铅狼
籍，皆手自点窜，未尝借力于人。续著《宪章录》《宋元通
鉴》《甲子会纪》《四书人物考》《高士传》《薛子庸语》《浙江通
志》诸书。长子近鲁，居应旗丧过毁，因得疾，且革，命麻
衣敛。四子近兖，万历乙未进士。孙敷政、敷教，皆进士。
敷政、敷教别有传